Diari Oficial de la Generalitat Valenciana


Sumari del DOGV 9606, del 30-05-2023 (2023/5838)

RESOLUCIÓ de 25 de maig de 2023, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant la Resolució de 28 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per a realitzar projectes de vida independent a través d'itineraris individualitzats per a persones amb diversitat funcional (S1111).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9606

Data del DOGV
:   30-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5838


Data del document
:   25-05-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 25 de maig de 2023, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant la Resolució de 28 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per a realitzar projectes de vida independent a través d'itineraris individualitzats per a persones amb diversitat funcional (S1111). [2023/5838]  
  
La Resolució de 28 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per a realitzar projectes de vida independent a través d'itineraris individualitzats per a persones amb diversitat funcional, va ser tramitada d'acord amb el que es disposa en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el finançament d'aquestes ajudes va quedar condicionat l'aprovació dels crèdits corresponents.  
Realitzat l'estudi de les necessitats de les sol·licituds presentades, s'ha comprovat que l'import de crèdit necessari és inferior al que es va publicar en la convocatòria anticipada.  
En virtut d'això i fent ús de les facultats que em confereixen l'article 160.4.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Donar publicitat als crèdits pressupostaris i a la línia de subvenció destinats a finançar les subvencions per a realitzar projectes de vida independent a través d'itineraris individualitzats per a persones amb diversitat funcional, convocades per la Resolució de 28 de desembre de 2022 (DOGV 9501/30.12.2022) de la Vicepresidència i Conselleria d'Igualtat i Polítiques Inclusives, amb càrrec al programa pressupostari 313.40, Diversitat funcional o discapacitat.  
Denominació: Projectes de vida independent a través d'itineraris individualitzats.  
Línia de subvenció: S1111.  
Consignació pressupostària: 850.000,00 €.  
Procedència i quantia dels fons:  
Aportació Generalitat no condicionada: 850.000,00 €.  
  
Segon  
Els crèdits publicats tenen el caràcter de màxims, i no podran concedir-se subvencions i ajudes una vegada esgotats.  
No obstant això, si aquests crèdits són modificats a conseqüència de modificacions pressupostàries, la seua modificació es publicarà mitjançant una resolució en el Diari Oficial de la Generalitat Valenciana.  
  
València, 25 de maig de 2023.- La vicepresidenta del Consell i consellera d'Igualtat i Polítiques Inclusives: Aitana Mas Mas.